চট্টগ্রাম অফিস : চট্টগ্রামে পারিবারিক কলহের জের ধরে স্ত্রী শাহিন আকতার (৩৫)কে দা দিয়ে কুপিয়ে হত্যা করেছে পাষ- স্বামী আবু তৈয়ব। গতকাল মঙ্গলবার দুপুর আড়াইটার দিকে চন্দনাইশ উপজেলার বৈলতলীর জাফরাবাদে এ ঘটনা ঘটে। চন্দনাইশ থানার এসআই বাবুল মিয়া বলেন, কথা কাটাকাটির এক পর্যায়ে আবু তৈয়ব তার স্ত্রী শাহিন আকতারকে দা দিয়ে কুপিয়ে জখম করে। পরে গুরুতর আহত অবস্থায় শাহিন আকতারকে হাসপাতালে নিয়ে গেলে কর্তব্যরত চিকিৎসক তাকে মৃত ঘোষণা করেন। আবু তৈয়বও বর্তমানে হাসপাতালে চিকিৎসাধীন অবস্থায় রয়েছে বলে জানান তিনি।